Hondarribiko prozesua (1611)

Hondarribiko prozesua sorginen aurka Hondarribian, 1611ko maiatzaren 6an izan zen. Lau emakume deserrira zigortu zituzten sorginkeria egotzita. Prozesu honek ez zuen garrantzi handia izan baina horrelakoak ikertzeko garaian interes handia du. Zehaztasun askotan bat dator aurretik egindako prozesu handiekin, batez ere Zugarramurdikoarekin.  

 Gertakariak 
Lau emakume deserrira zigortu zituzten sorginkeria egotzita. 13 urteko bi neskatok salatu zituztela (Isabel Garcia eta Maria Altzueta lehendabizi) eta, Hondarribiko agintariek atxilotu egin zituzten Inesa Gaxen (45 urtekoa), Maria Garro (60 urtekoa), Maria Etxegarai (40 urtekoa) eta Maria Illarra (oiartzuarra, 69 urtekoa). Garaian alkateak Santxo Ubilla eta Domingo Abadia ziren.Caro Baroja, 241.or.

Herrian bizi arren, kanpotarrak ziren laurak, Iparraldekoak, eta beren aurkako salaketan, garaiko sorginen inguruko usteak baizik ez zituzten jaso. Gaztetxo gehiago batu ziren beren aurkako salaketara, kontakizun makabroekin. Esaterako Isabel Garciak Maria Illarrari bota zion errua esanez Jaizkibel mendian, Santa Barbara baseliza inguruan egindako akelarrera eraman zuela.Caro Baroja, 242. or.

Familien arteko gorroto eta fantasia perbertsoak zeuden salaketen atzean. Maria Illarrak, azkenean, presiopean sorginkeria aitortu zuen. Udal autoritateek Inkisizioari, Alonso Salazar Fríasi alegia, laguntza eskatu, eta hauek, gaiari garrantzi gehiegi eman gabe, emakume haiek deserrira zigortu zituzten. Euskal Herrian, dokumentatua dagoen Inkisizioaren lehen exekuzioetatik (1329) azkenera (1610), 200 eta 323 pertsona hil zituzten, denak “legez”, gehienak emakumeak.https://www.argia.eus/efemerideen-kanala/hondarribiko-prozesuan-lau-emakume-deserrira-zigortu-zituzten-sorginkeria-egotzita Inexa Gaxenek behin eta berriro errugabea zela defenditu zuen.

 Bibliografia 
 Julio Caro Baroja, Las brujas y su mundo (Alianza editorial, 1961), 240-245 or.

 Erreferentziak 

 Ikus, gainera 
 Inesa Gaxen

 Kanpo estekak 

Kategoria:Sorginkeria Euskal Herrian
Kategoria:Larraun
Kategoria:Bidegabekeria judizial kasuak
Kategoria:1611 Euskal Herrian
Kategoria:Euskal Herriko auzi judizialak